शिड्यूल बनाना ध्यान बंटाने वाली चीज़ों को हटाना अपने को प्रेरित करना
अगर आप सुबह काम कर सकने वाले व्यक्ति है, तब कोशिश करिए कि स्कूल के समय से पहले ही आप सो कर उठ जाएँ ताकि आपको पढ़ाई के लिए कुछ समय मिल जाये। अगर आप रात में जागे रहते हैं, तब हर शाम को कुछ समय पढ़ाई को देना ही सबसे बढ़िया होगा। या अगर आप चाहते हों कि काम जल्दी से जल्दी पूरा कर लिया जाये ताकि आपको जो करने में मज़ा आता है, आप बाद में वो सब आराम से कर सकें, तब शायद आप हर दिन स्कूल से आने के तुरंत बाद ही पढ़ाई करना चाहेंगे। अगर आप पहले ही से नहीं करते हैं, तब तो दैनिक प्लानर (planner) का इस्तेमाल शुरू करने की कोशिश कर दीजिये। आप अपने फ़ोन के कैलेंडर ऐप का इस्तेमाल कर सकते हैं या लिखने के लिए कोई फ़िजिकल (physical) प्लानर ले सकते हैं। हर दिन के लिए पढ़ाई का समय तय कर लीजिये जिससे कि आपको याद रहे कि उस समय आपको किसी और काम करने का निश्चय नहीं करना है। जैसे ही आपको टेस्ट का पता चले, उसे अपने कैलेंडर में लिख लीजिये। अगर आपके टीचर ने सेमेस्टर की शुरुआत में आपको कोई शिड्यूल दिया हो, तब कुछ समय निकाल कर अपने प्लानर में सभी एक्जाम (exam) डेट्स (dates) को इनपुट (input) कर लीजिये।  उदाहरण के लिए, अगर आपको पता हो कि अगले शुक्रवार को स्पेनिश का टेस्ट है और उसके अगले बुधवार को अलजेबरा का, तब आपको पता होगा कि आपको पहले स्पेनिश की पढ़ाई करनी है। अगर आप टेस्ट से कुछ हफ़्ते पहले ही अपने लिए एक रिमाइन्डर बना लेंगे, तब इससे और भी सहायता मिल सकती है! जैसे कि अगर 3 हफ़्ते बाद इंगलिश का कोई बड़ा टेस्ट आने वाला है और आपको लगता है कि उसके लिए पढ़ाई करने के लिए आपको 2 हफ़्ते लगेंगे, तब समय से पहले ही पढ़ाई शुरू करने के लिए एक रिमाइन्डर लगा लीजिये। आपको जो करना है उसके आकार से आप डर न जाएँ इसलिए उस जानकारी को छोटे-छोटे टुकड़ों में बाँट लीजिये। हर हिस्से में क्या है इसको लिख डालिए, ताकि जब आप पढ़ाई करने बैठें तब आपको पता हो कि आपको क्या करना है।  जैसे कि, अगर आपके केमिस्ट्री टेस्ट में 5 चैप्टर और वोकाबुलरी (vocabulary) शब्द हों, तब आपके छोटे सेक्शन्स का मतलब हो सकता है एक बार में एक चैप्टर पढ़ना और वोकैब कार्ड्स बनाना। पढ़ाई के हर ब्लॉक में एक चरण पूरा करने की कोशिश करिए। जब आप कर चुकें, तब उसके सामने एक चेक का निशान लगा दीजिये ताकि आप अपनी प्रगति को ट्रैक कर सकें। इससे आपको और अधिक प्रेरणा मिलेगी और आप अपने पढ़ाई के सेशन्स पर कंट्रोल भी रख सकेंगे। यह आशा करना कि आप सीधे 5 घंटे पढ़ाई कर सकते हैं, ठीक नहीं होगा – आपके दिमाग़ को ब्रेक तो चाहिए ही! आपको हर 30 मिनट पर 5-10 मिनट का छोटा ब्रेक तो चाहिए। अगर आप इससे कुछ अधिक कर सकें, तब 50 मिनट पढ़ाई करिए और 10-मिनट का ब्रेक लीजिये। जब आप ब्रेक लें, तब खड़े हो जाइए, थोड़ा बहुत चलिये-फिरिए, खुली हवा में जाइए, कुछ खा लीजिये या बस कुछ मिनटों के लिए अपनी आँखों को आराम दीजिये। इसीको बड़े स्केल पर देखें, तो परीक्षा के सीज़न में आपको अपने लिए कुछ “आराम करने के दिन” शिड्यूल करने चाहिए। अगर आपको पता हो कि आने वाले कुछ हफ़्तों में आप जम कर पढ़ाई करने वाले हैं तब एक दिन ऐसा अलग कर दीजिये जिसमें कि आप बिलकुल भी पढ़ाई नहीं करेंगे। सच मानिए इस दिन का इंतज़ार रहेगा! जब आप पढ़ने बैठते हैं तब भूख और प्यास आपका ध्यान बंटाने में बड़ा हाथ रख सकती है। शक्कर वाली मीठी चीज़ें खाने से बचिए ताकि आप बाद में क्रैश न कर जाएँ। अगर आप कैफ़ीन पीने वाले हैं तब अपने आपको 1-2 कप कॉफी या एक सोडा तक ही सीमित रखिएगा ताकि आप बाद में जिटरी (jittery) न हो जाएँ। सब्जियाँ, फल, नट्स, चीज़, पॉपकॉर्न, योगर्ट, और हम्मस वे शानदार स्नैक होते हैं जिनमें से चुनाव किया जा सकता है। 10-15 मिनट के एकसरसाइज़ (exercise) सेशन से अपनी थोड़ी नर्वस एनर्जी को खर्च कर लीजिये और अपने एंडोर्फ़िन्स को बूस्ट अप (boost up) कर लीजिये। जब उसके बाद आप पढ़ने बैठेंगे, तब आपके लिए फ़ोकस करना आसान होगा और आप जो कुछ भी पढ़ेंगे वो आपके दिमाग़ में रिटेन (retain) भी हो जाएगा। अगर आपको अपने बेडरूम की सफ़ाई की चिंता रहेगी या आप जहां रहते हैं वहाँ बहुत शोर होता है, तब आपको पढ़ाई करने के लिए किसी नई जगह को ढूँढने की ज़रूरत है। इसी तरह, अगर आप दोस्तों के साथ पढ़ाई करना चाहते हैं मगर आपको लगता है कि वहाँ तो आपका ध्यान बंट ही जाता है, तब आपको कुछ बाउंडरीज़ (boundaries) तय करनी पड़ेंगी ताकि आप कंसेंट्रेट (concentrate) कर सकें। आम तौर पर ऐसी जगह जहां पर ऐसे दृश्य या आवाज़ें न हो जिनसे आपका ध्यान बंट सके, पढ़ाई के लिए सबसे अच्छी होंगी। या, अगर आपको अपने फ़ोन का इस्तेमाल टाइमर के तौर पर करना है तब उसको एयरप्लेन मोड में कर लीजिये ताकि उसमें कोई नोटिफ़िकेशन न आयें। बैकग्राउंड में टीवी नहीं होना चाहिए, और अपना फ़ोन भी कुछ दूर पर, जैसे कि दूसरे कमरे में, रख दीजिये ताकि आपके मन में उसको देखने का लालच न आए। वैसे, कुछ ऐसे शानदार ऐप्स भी हैं जो आपके द्वारा फ़ोन पर बिताए जाने वाले समय को सीमित करने में सहायता कर सकते हैं। कुछ तो निर्धारित समय के बीच आपको कुछ साइट्स पर जाने से भी रोक सकते हैं। आपके लिए जो भी ठीक लगे, वही करिए अर्थात चाहे तो पूरी तरह से ऑफलाइन चले जाइए या अपने ऊपर कुछ बंधन लगा लीजिये। कुछ लोगों का संगीत के कारण ध्यान बुरी तरह से बंट जाता है। मगर वहीं कुछ ऐसे लोग भी होते हैं जिनको बैकग्राउंड में बजता हुआ धीमा संगीत कंसेंट्रेट करने में मदद करता है। आपके लिए क्या सबसे बढ़िया होगा यह जानने के लिए संगीत बजा कर और बिना संगीत के, दोनों तरह से पढ़ाई करके देख लीजिये।  अगर आप किसी सार्वजनिक स्थान पर पढ़ रहे होंगे तब हेडफ़ोन्स पर हल्का-फुल्का संगीत बजाते रहने से आपके आस-पास जो कुछ भी हो रहा है उसे ट्यून आउट (tune out) करने में मदद मिल सकती है। आम तौर पर वाद्य-संगीत कन्सेंट्रेशन के लिए सर्वश्रेष्ठ होता है। : यह बहुत आसान लग सकता है, मगर अक्सर पढ़ाई को गंभीरता से लेने में शुरूआत ही सबसे बडी बाधा होती है। टाइमर लगाइये और तय कर लीजिये कि आपने जो काम उठाया है उसे पूरा करेंगे। जब टाइमर बंद हो, तब पहला ब्रेक लेने से पहले उसे फिर 15-20 मिनट के लिए लगा दीजिये। जब आप एक बार शुरू कर देंगे, तब काम ज़ारी रखना आसान होगा। अगर आप कुछ पिछड़ भी गए हों, या आपको लगता है कि आपको पढ़ाई कुछ हफ़्ते पहले ही शुरू कर देनी चाहिए थी, तब घबराइए मत! अभी शुरू करना, किसी भी हालत में कभी शुरू न करने से बेहतर ही होता है! चाहे आपके जो भी कारण हों, उनको एक काग़ज़ पर लिख डालिए और कहीं ऐसी जगह रख दीजिये जहां आप उनको अक्सर देखते रह सकें। जब आपका पढ़ाई करने से बचने का मन करे, तब अपने को यह याद दिलाने के लिए कि आपको मेहनत क्यों करनी है, उनको पढ़िये। पढ़ाई करने के कारण अनेक हो सकते हैं, जैसे कि अच्छे ग्रेड पाना ताकि आप अच्छे कॉलेज में जा सकें, आपको जो स्कॉलरशिप मिल रही है वो मिलती रहे, या केवल इसलिए कि बुरे ग्रेड्स आने से कहीं आप परेशानी में न पड़ जाएँ।  आपकी सूची में रखे जाने के लिए, कोई भी कारण न तो बहुत छोटा होता है और न बहुत बड़ा! अपने आप से पूछिये, “ये मैटीरियल (material) किस तरह से मेरी ज़िंदगी से संबन्धित है?” या “इसका इस्तेमाल किस तरह से अपनी ज़िंदगी में कर सकता हूँ?” उदाहरण के लिए, अगर आप इंगलिश की क्लास के लिए किसी किताब को पढ़ने से बोर हो गए हों, तब अपने आप को उसमें उलझाए रखने के लिए खुद से पूछिये कि आप किस तरह उस किताब के कैरेक्टर्स से संबंधित हो सकते हैं। या, अगर आप बायोलॉजी पढ़ने में मुश्किल में पड़े हों, तब यह जानने की कोशिश करिए कि आप अपने और अपने आसपास  के जीव जंतुओं के बारे में कितना कुछ जान सकते हैं। सभी चीजों में दिलचस्पी होना तो कठिन है, और कुछ विषयों में तो आपका मन बिलकुल ही नहीं लगेगा। मगर, यह समझने की कोशिश करिए कि किस तरह से आप जो कुछ भी सीख रहे हैं, वो आपके अपने जीवन में लागू हो सकती है। यह निजी कनेक्शन, काम करते रहने के लिए, आप में पर्याप्त दिलचस्पी पैदा कर सकता है! किसी रुकने की जगह के बिना, कोई भी घंटों तक लगातार पढ़ते नहीं रहना चाहता है। पढ़ने के समय अपने को नियमित और जल्दी जल्दी ब्रेक दीजिये। आप पूरे दिन के लिए भी, कोई अंतिम समय तय कर सकते हैं, जिससे आपको पता चल सकेगा कि आखिर कब तक आपको पढ़ते रहना पड़ेगा।  वास्तविक पढ़ाई के लिए 30-50 मिनट के ब्लॉक बना लीजिये और उसके बाद वापस पढ़ने आने से पहले, एक निश्चित समय का ब्रेक लीजिये। अगर आपको पता चलेगा कि टाइमर जल्दी ही बंद होने वाला है, तब आप और अधिक एफ़िशिएंटली (efficiently) पढ़ाई करेंगे। अगर आप स्कूल के ठीक बाद पढ़ाई करते हैं, तब आप तय कर सकते हैं कि डिनर के समय तक पढ़ेंगे और उसके बाद बाकी की शाम अपने आप को छुट्टी दे देंगे। या अगर आप रात में पढ़ते हों, तब सोने के समय से 30 मिनट पहले तक का टाइमर लगा लीजिये जिससे आपको वाइंड डाउन (wind down) होने का समय मिल सके। यह कोई बहुत बड़ा इनाम  हो  इसकी ज़रूरत नहीं, यह कोई छोटी सी चीज़ भी हो सकती है, जैसे कि हर ब्लॉक के पूरा होने के बाद अपनी मनपसंद कैंडी खा लीजिये, 5 मिनट के लिए ट्विट्टर या इन्स्टाग्राम देख लीजिये, या और कुछ नहीं तो अपने पेट (pet) को ही लिपटा लीजिये। अपनी कड़ी मेहनत को सेलिब्रेट (celebrate) करने के लिए हर एक्जाम (exam) के समाप्त होने पर अपने आपको कोई मज़ेदार इनाम देने के बारे में भी आप सोच सकते हैं! दोस्तों के साथ कॉफी पीने के लिए जाना, देर तक नहाना, या ऐसा कुछ खरीदना जिस पर बहुत दिनों से आपकी नज़र  रही हो – अर्थात उसे ऐसा कुछ होना चाहिए जिसे करना आपको पसंद हो ताकि आपको टेस्ट समाप्त होने के बाद लगे कि आपने कुछ किया है। इसका मतलब यह नहीं है कि आपको साथ बैठ कर पढ़ना चाहिए। बल्कि, यह कोई ऐसा साथी होना चाहिए जिसके साथ आप हर दिन चेक कर सकें और आप ट्रैक पर बने रहें। अगर आपको पता होगा कि दिन के अंत में आपको किसी को टेक्स्ट करके यह बताना है कि आपने उस दिन के लिए जो लक्ष्य तय किया था, उसे पूरा कर लिया है, तब चाहे आपका मन नहीं भी कर रहा होगा, आपको पढ़ाई करते रहने के लिए प्रेरणा मिलती रहेगी। आप अपने स्टडी-बडी से कह सकते हैं कि अगर वो कुछ दिनों तक आपसे कोई खबर न पाये, तब आपसे सवाल करे। इस तरह से आपको वापस ट्रैक पर आने में सहायता मिल जाएगी और ऐसा भी नहीं होगा कि बहुत समय व्यर्थ ही निकल जाये।
हर दिन एक ही समय पर पढ़ाई करिए, जिससे वो एक आदत बन जाये: पढ़ाई के लिए एक शिड्यूल बनाइये ताकि आप समय से पहले ही पूरा पढ़ चुकें: आपको जो भी मैटीरियल चाहिए हो उसे छोटे-छोटे सेक्शन्स में तोड़ लीजिये: आराम करने और रिलैक्स करने का समय शिड्यूल कर लीजिये: पढ़ाई से पहले कुछ स्वास्थ्यवर्द्धक स्नैक खा लीजिये और पानी पी लीजिये ताकि आप फ़ोकस कर सकें: पढ़ाई से पहले तेज़ी से टहल कर आप अपना कन्सेंट्रेशन (concentration) बढ़ा सकते हैं: किसी ऐसी जगह चले जाइए जहां आसपास की चीज़ों से आपका ध्यान न बंटे: पढ़ाई के लिए आवश्यक इलेक्ट्रॉनिक्स को छोड़ कर बाकी सबको बंद कर दीजिये: आप पढ़ाई करते समय संगीत सुनेंगे या नहीं इस बारे में सेलेक्टिव (selective) रहिए: 10 मिनट के लिए टाइमर लगाइये और शुरू हो जाइए! उन कारणों की एक सूची बना लीजिये जिनके लिए आपको पढ़ाई करनी है: बोर (bore) करने वाली जानकारी को भी दिलचस्प बनाइये ताकि पढ़ना आसान हो सके: एक टाइमर लगा लीजिये जिससे आपको पता चलता रहे कि अंत अब करीब ही है: काम ज़ारी रखने के लिए, हर स्टडी ब्लॉक के बाद अपने आपको कुछ इनाम दीजिये: किसी स्टडी-बडी (study-buddy) की सहायता लीजिये:
https://www.wikihow.com/Force-Yourself-to-Seriously-Study https://www.wikihow.com/Force-Yourself-to-Seriously-Study https://www.wikihow.com/Force-Yourself-to-Seriously-Study
Making a Schedule Removing Distractions Motivating Yourself